रोहतक | आरक्षणआंदोलन जैसे संवेदनशील माहौल के बीच शहर की सड़कों पर देर रात घूमने वाले स्कूटी बाइक सवार उत्पाती युवक सिर दर्द बने हुए हैं। ये युवक ईंट मारकर घरों के बाहर खड़ी कारों के शीशे तोड़ रहे हैं। ऐसे की दो मामले शहर की पॉश कॉलोनी डीएलएफ माॅडल टाउन में सामने आए। यहां एक डॉक्टर एक एएसआई की कार के शीशे तोड़े गए। सीसीटीवी कैमरों में ये उत्पाती कैद भी हुए हैं।
पुलिस इनकी तलाश में जुट गई है। वहीं, आरक्षण आंदोलन के दौरान इतनी सतर्कता के बावजूद इन घटनाओं को अंजाम देना पुलिस पर भी सवाल खड़े कर रहा है। सिविल अस्पताल के एमएस डॉ. रमेश चंद्र ने बताया कि उन्होंने अपनी कार गुरुवार रात माडल टाउन में घर के बाहर खड़ी की थी।
रात करीब 9:20 पर वहां एक बाइक एक स्कूटी पर सवार चार युवक आए। बाइक सवार कार के पास खड़े रहे, जबकि स्कूटी पर पीछे बैठे युवक ने कार के पास से गुजरते समय हाथ में थामी ईंट पीछे के शीशे पर दे मारी। इससे शीशा चकनाचूर हो गया। इसके बाद चारों युवक भाग गए। मामले का पता लगने पर सीसीटीवी फुटेज देखी तो युवकों का पता लगा। उन्हें आसपास तलाश भी किया, मगर नहीं मिले। बाद में इनकी सूचना पुलिस को दी।
कार के आगे पीछे के शीशे तोड़े
डीएलएफकॉलोनी निवासी एएसआई देवी सिंह ने बताया कि रात उनकी कार घर के बाहर खड़ी थी। शुक्रवार सुबह उठे तो कार के शीशे टूटे मिले। पीछे का शीशा पूरी तरह चकनाचूर था। आगे का शीशा भी जर्जर हाल था। इस पर बड़ा निशान बना मिला। शीशे में दूर तक दरारों के अलावा वह अंदर की तरफ धंसा मिला। शीशे पर ईंटों के निशान मिले हैं। किसी ने जान बूझकर ईंटें मारी हैं। शीशे तोड़ने वालों का पता लगाने के लिए आसपास लोगों से भी पूछताछ की, मगर कोई सुराग नहीं लगा।
hin_Deva hin_Deva hin_Deva hin_Deva hin_Deva